runetrust/blame-folketinget-dk huggingface dataset:
Troels Lund Poulsen (V), 2013-06-03:
Da vi skulle finde besparelser på forsvarsområdet, var det jo den eksisterende forsvarsforligskreds, der leverede besparelser på 2,7 mia. kr., så at stå og sige, at Venstre og Konservative ikke er interesserede i at finde penge i forsvaret er simpelt hen notorisk forkert.
Per Clausen (EL), 2007-05-03:
Det skal også understreges, at det for os altså er afgørende, at den brint, vi snakker om, er brint, som er produceret fra vedvarende energi, og derfor synes vi, det er lidt ærgerligt, at man meget klart har sagt i forbindelse med den afgiftsfritagelse for brintbiler, som man vil gennemføre fra regeringens side, at man ikke vil tage stilling til, hvordan brint produceres.
Ulla Tørnæs (V), 2008-01-15:
Jeg vil bare ganske kort benytte anledningen her til at understrege, at vi fra den danske regerings side har arbejdet benhårdt på at leve op til og fremføre de argumenter, som er vedtaget her i Folketinget i form af den vedtagelse, der hedder V 41 fra januar sidste år.
Kim Christiansen (DF), 2008-10-30:
Med kommunalreformen er der jo kommet nye trafikselskaber til, der er kommet andre geografiske områder osv., og derfor er det her lovforslag bl.a. med til at sikre en udbygning af det system, vi alle sammen kender, og som betyder, at rejsehjemmelen kan bruges i forskellige befordringsmidler - busbilletten i tog og omvendt.
Hans Christian Schmidt (V), 2004-04-15:
Kommuners og amters konkrete forslag skal indeholde overvejelser om, hvordan det samlede områdes kvaliteter og attraktioner løftes og sikres, eksempelvis ved anlæg af grønne kiler m.v. Jeg synes, det er trist, for hvis man godt ville have lagt en linje ind, kunne man godt have sagt, at det her jo i den grad er noget, der tager hensyn til naturen og miljøet.
Pia Adelsteen (DF), 2018-04-05:
Og det vil jeg meget gerne have at ministeren svarer på, for én ting er, at ting kan gå langsomt her i Folketinget, men når man har en undersøgelse, der startede tilbage i 2010, må man vel formode her i april 2018, at den for pokker da er ved at være slut.
Søren Kolstrup (EL), 2000-04-25:
Den linje krydser så klinger med den nye linje, nemlig markedsgørelsen, den markedsorienterede linje, og det er den, der beskrives med en lang række sådan lyrisk prægede ord, hvor det hedder forandring, nytænkning, modernisering, og inden for den linje kan man sige at meget står for skud.
Inger Støjberg (V), 2017-02-22:
Som bekendt skærpede vi sammen kravene til lægeerklæringer med indfødsretsaftalen i 2015 med lige præcis det her for øje, og som bekendt vil regeringen senere i år også fremlægge et udspil til en ny indfødsretsaftale med skærpede betingelser for netop indfødsret eller statsborgerskab, som det også hedder.
Mette Thiesen (NB), 2022-03-03:
Og hvis man virkelig ønsker, at danskerne skal have mulighed for også at købe mere sundt ind – altså alle danskere – kunne man jo passende sænke skatterne og afgifterne generelt og sikre, at politikerne bestemmer meget mindre og danskerne bestemmer meget mere selv, også over flere af deres egne penge.
Claus Hjort Frederiksen (V), 2016-04-12:
Vi har brug for dygtige og engagerede politikere, men med en karensperiode risikerer vi, at dygtige fagfolk afholder sig fra at gå ind i politik, fordi de efterfølgende er afskåret fra at arbejde inden for fagområder, som de har ekspertise og kompetencer inden for.
Svend Auken (S), 2000-02-04:
Så kender den, der ønsker at starte virksomhed, selvfølgelig betingelserne, og så skabes der ikke urealistiske forventninger, men mulighed fra begyndelsen for at træffe det rigtige valg mellem at bruge en gammel landbrugsbygning eller gå ind i et af de planlagte erhvervsområder ude i lokalsamfundet
Sigurd Agersnap (SF), 2024-04-03:
Der er både børn, der er ofre, og der er også forældre, der lider under dem, og når undersøgelsen fra ministeriet viser, at der i dag er mere udadreagerende adfærd blandt især de mindste børn, så skal vi tage det som en alvorlig advarsel, også selv om det er vigtigt at huske, at der ikke ses en stigning i de meget alvorlige sager.
Pia Christmas-Møller (KF), 1997-10-23:
På den ene side siger han, at han ikke har sagt, at regeringens oprindelige forslag var udtryk for et ønske om, at bruttoskatten skulle stige, og på den anden side jubler han og fryder sig over, at den pensionsopsparing, som nu er gennemført, af finurlige tekniske årsager bliver taget med i skattetrykket. Jeg kan ikke finde ud af, hvad der er op og ned på hr. Stavad.
Mogens Jensen (S), 2018-04-10:
Vi har jo rigtig mange kunstnere i Danmark fordelt i hele landet, og rigtig mange kunstnere, også uden for hovedstadsområdet, får jo andel i Kunstfondens midler, men med Alex Ahrendtsens nye hokuspokussystem her skal de først hen og overbevise nogle andre om, at de skal have lov til at ansøge om at få realiseret deres projekt, og så skal det derefter ind i et system, hvor der bliver taget stilling til det.
Frank Aaen (EL), 2007-10-11:
Nej, jeg plæderer nu mest for, at når man samarbejder, skal man samarbejde om det, der er brug for at samarbejde om, og når man til en vis grad er blevet enige - så vidt det har været muligt - om noget fornuftigt, om fremskridt, skal de enkelte lande have mulighed for at komme videre inden for området, f.eks. med at forbedre miljøet.
Lea Wermelin (S), 2023-12-14:
Men jeg er lidt nysgerrig på noget, og jeg vil egentlig godt også stille et andet spørgsmål, men lige som opfølgning her vil jeg spørge om, om jeg skulle forstå det sådan, at SF ikke længere mener, at hastigheden på motorvejene skal sættes ned, når man nu hellere vil tale om kvælstofdelen i forhold til landbruget, eller hvordan skulle det forstås?
Orla Hav (S), 2011-05-19:
Hvis vi får demotiveret unge mennesker til at spare op, risikerer vi at lægge en bombe under det danske pensionssystem, som jo i høj grad bygger på, at vi er villige til at sætte nogle penge af helt fra vores unge år til at sikre, at der er penge at gøre godt med den dag, hvor pensionen banker på.
Villy Søvndal (SF), 2002-11-21:
Jeg er ked af det, men det var faktisk det, jeg svarede hr. Vesselbo på før - jeg er så ikke sikker på, at han hørte det - og jeg dokumenterede det oven i købet med noget så tendentiøst som Venstres eget småskrift, som har jeg lovet at maile til hr. Vesselbo, så snart jeg kommer ned på mit kontor.
Søren Søndergaard (EL), 2004-03-30:
Det synes jeg sådan set ikke, der er nogen grund til at vente med, for det, der jo også er helt afgørende for, at vi kan få en ordentlig og fair kampagne, er, at alle ved, at det er teksten, der bliver uddelt, og ikke en eller anden politisk fortolkning eller spindoktorfortolkning af, hvad der står i teksten.
Søren Espersen (DF), 2012-01-20:
Det betyder ikke, at Danmark på noget tidspunkt har kunnet føre en politik, der var fuldstændig uafhængig af verden uden om os, men det betyder, at vi har været gode til at varetage vores egne forhold på den måde, der tjente vores interesser og selvstændighed bedst, og vi har været rimelig gode til at samarbejde med lande, hvis interesser var sammenfaldende med vores.
Tom Behnke (KF), 2012-11-01:
Fra konservativ side håber vi, at ministeren vil være med til at se på, om ikke vi på en eller anden måde kan sørge for, at retspraksis bliver ændret, således at uagtsomt manddrab altså er noget, man bliver sigtet og tiltalt for, uanset om den, man sejler ned, ikke selv var opmærksom på, at vedkommende kunne blive sejlet ned.
Jacob Jensen (V), 2006-12-13:
Al ære og respekt for det, men jeg vil alligevel godt spørge, om den radikale ordfører føler sig helt tryg ved eventuelt at indgå i et regeringssamarbejde med Socialdemokraterne med den melding, som Socialdemokraterne har lagt for dagen, og eventuelt have et yderligere samarbejde med SF, altså det nogen har kaldt det røde kabinet, når der er så modstridende holdninger til den helt centrale del af finansieringen af det danske velfærdssystem, altså hele skattesystemet.
Søren Pape Poulsen (KF), 2022-05-23:
Man kan sige, at Det Konservative Folkepartis tilgang for 2 år siden var den samme, som vi har haft i årtier, nemlig at man sender en regering af sted med et mandat for at forhandle det bedst mulige resultat, uden at man sådan skal ringe hjem hver anden time til det danske for at høre, om vi nu overhovedet kan gå med i en aftale om det.
Bent Hindrup Andersen (EL), 1998-01-29:
Nu har De Radikale forladt salen, men jeg synes, det er betænkeligt, at De Radikale, som også er med til at bære støtten til vindmøllelavene igennem i finansloven, ikke markerer deres holdning til dette spørgsmål på linje med SF og Enhedslisten, nemlig at Middelgrunden skal sikres en gennemførelse i hvert fald på linje med elselskaberne.
Elsebeth Gerner Nielsen (RV), 2005-04-29:
Det er da klart, at Det Radikale Venstre langt foretrækker, at Folketinget påtog sig et meget større ansvar for udlændingelovgivningen og sørgede for at lave en udlændingelovgivning, hvor det klart fremgik af lovgivningens forskellige paragraffer, hvad det er, sagen handler om.
Søren Søndergaard (EL), 2017-11-16:
Og når ministeren f.eks. skriver om fremtiden, at her vil dansk politipersonale – og jeg citerer – »ikke på stedet kunne foretage en søgning via mobilt udstyr i Europols databaser«, så menes der slet ikke, at dansk politi ikke på stedet vil kunne søge via mobilt udstyr i Europols databaser, for det kan de jo, og det vil de også kunne fremover.
Jørgen Arbo-Bæhr (EL), 2005-11-03:
Så vil jeg bare lige spørge fru Irene Simonsen om den lille indrømmelse, at fru Irene Simonsen kan se, at der er et problem med nogle mennesker i det her land, som på grund af visumreglerne ikke kan få besøg af deres nærmeste familie i forbindelse med en fødselsdag eller et lignende arrangement, fordi disse menneskers familie bor i et land, som Schengensamarbejdet og den danske lovgivning har defineret som et asylland.
Jacob Jensen (V), 2013-06-27:
Så ville man jo antage, at vi allerede havde verdens bedste folkeskole, når den nu også er verdens dyreste, og når det ikke er tilfældet, kan man jo ikke sætte det lighedstegn, og det er derfor, vi har forsøgt sammen med regeringen at lave et kvalitetsløft af folkeskolen inden for den samme økonomiske ramme.
Johs. Poulsen (RV), 2005-12-08:
Det vil alt andet lige betyde, at man også kommer til at reducere serviceniveauet nogle steder, og det er vel ikke så underligt, at Folketinget interesserer sig for, hvad virkningen af det er, og interesserer sig for, at man i en normal procedure vil kunne forholde sig til, når det kom frem i Finansudvalget, om det var rimeligt eller ej at få en normal politisk behandling af det.
Brian Mikkelsen (KF), 2008-12-05:
På den baggrund sættes der i beslutningsforslaget spørgsmålstegn ved, om reglen i transportbekendtgørelsen, der blev indført i januar 2007 med henblik på at forbedre velfærden for udsættersøer under transport, i virkeligheden har forringet deres velfærd.
Lisbeth Bech Poulsen (SF), 2019-02-05:
Derfor vil jeg gerne have ministeren til at svare på, om det ikke er korrekt, at den lovgivning, som regeringen var på vej med, om, at fjendtligsindede stater f.eks. ikke kunne eje kritisk dansk infrastruktur, selvfølgelig ikke ville dække over, at en ejer ikke kunne videresælge til en kapitalfond, altså at den slags bindinger ikke er indeholdt i det lovforslag, regeringen ville komme med.
Jørn Dohrmann (DF), 2004-02-26:
Man kan jo ikke bare klare det hele i løbet af en formiddag, men jeg er dog enig i nogle af de ting, som Enhedslisten skriver, om, at vi skal fremme det økologiske jordbrug, og der må jeg nok sige, at det har vi i hvert fald også slået til lyd for i Dansk Folkeparti.
Søren Søndergaard (EL), 2017-05-04:
Derfor vil jeg høre, om det så også er Liberal Alliances opfattelse, at vi skal arbejde i retning af at beholde en del af de penge, vi betaler til EU – og nu snakker jeg ikke om dem, der går til fattige lande og alt muligt, det er en anden diskussion, men dem, vi så at sige selv skal søge for at få igen.
Martin Lidegaard (RV), 2001-12-11:
Vi er godt klar over, at V og K ikke har stemt for alle dele, men de har dog deltaget i forhandlingerne, haft indflydelse på dem, og vi glæder os til at se, og vi forventer selvfølgelig, at den nye regering også vil stå ved de dele af de forlig, der er blevet indgået i de sidste par år.
Jesper Langballe (DF), 2005-05-03:
Jeg ved ikke, hvorfor jeg egentlig skulle spørges om noget så selvfølgeligt, men hvis det, det ligger i det, er, at kristendommen historisk i den retning såmænd ikke er spor bedre end islam, så bliver jeg nødt til i den historiske redeligheds navn at protestere, for de misbrug, der er øvet i Vesten i kristendommens navn af magtudøvelse, kan godt nok ikke måle sig med de jihadbølger, som den muslimske verden har skyllet verden igennem med med osmannersamfundet osv., hvor der jo virkelig har været tale om en underkuelse, der ville noget.
Per Clausen (EL), 2010-05-18:
Jeg tror, hr. Simon Emil Ammitzbøll har helt ret i, at hvor det for 10 år siden ville have været sådan, at Enhedslisten kunne have stået alene med det standpunkt, at privatisering og liberalisering er en rigtig dårlig idé, så er det i dag i virkeligheden sådan, at Liberal Alliance står fuldstændig alene med sit synspunkt.
Kristian Thulesen Dahl (DF), 2010-12-15:
Det, at der, hvis ikke man kan blive behandlet inden for en given frist, er mulighed for så at flytte sig til et privat sygehus, og at det ikke er pengepungen, der afgør, om man kan flytte sig, men at det er, om man bliver behandlet inden for en tidsfrist, er med til at sikre, at de offentlige sygehuse opper sig, at de behandler flere.
Kristian Thulesen Dahl (DF), 2016-06-01:
Jeg nævnte også i mit ordførerindlæg, at vi har sat 2,4 mia. kr. ekstra af til sundhedsområdet, vi har sat en værdighedsmilliard af, som jo i hvert fald gør, at kommunerne samlet set har en halv milliard ekstra at gøre godt med, altså mere at gøre godt med i år end sidste år.
Kristian Thulesen Dahl (DF), 2007-11-29:
Altså, jeg synes, det er et mærkeligt kapløb, fru Helle Thorning-Schmidt har behov for at forsøge at skabe her i Folketingssalen: I vil over så mange år, vi vil over så mange år, og så håber jeg, at alle kan forstå, at vores forslag er meget bedre end de andres, æh bæh buh.
Mattias Tesfaye (S), 2021-05-05:
Det fremgår af rapporterne, at de er baserede på forskellige typer af mundtlige og skriftlige kilder – kilder, der omfatter internationale humanitære organisationer, syriske forskere og analyseinstitutter, syriske menneskerettighedsorganisationer, rapporter fra EU's asylstøttekontor og rapporter fra diverse FN-organisationer.
Hanne Andersen (S), 1997-10-29:
Diskussionerne om at dæmme op for forbruget i den unge alder blomstrer for tiden og går både i retning af opstramning og efterlevelse af eksisterende regler om udskænkning til unge under 18 år, og de går også i retning af et forbud mod detailsalg af alkoholiske drikke til unge under 15 år.
Lisbeth Bech Poulsen (SF), 2018-03-15:
Jeg synes, at vi ser et skred i, at vi giver flere og flere bemyndigelser til ministre, altså bemyndigelser, der er uden for Folketingets kontrol, i stedet for at vi siger, at det her er så vigtigt, at vi bliver nødt til at have nogle klare regler, som Folketinget har nikket ja til.
Jeppe Jakobsen (DF), 2017-05-11:
Det var jo også det, som den socialdemokratiske ordfører var inde på i sine spørgsmål til ministeren, og det tror jeg da bestemt også er værd at undersøge, altså om der er nogle af dem, som automatisk blev overført til digital post, som måske ikke skulle have været overført, men blot havde glemt at søge om en ny fritagelse.
Henrik Møller (S), 2019-10-08:
Desuden kan der fastsættes bestemmelser om etablering af og forberedelse af etablering af ladestandere ved eksisterende bygninger, der ikke er beboelsesbygninger, med mindst 20 parkeringspladser samt ved ombygning af eksisterende bygninger, herunder boliger med mindst ti parkeringspladser.
Morten Bødskov (S), 2012-05-23:
Men det, som jeg vil sige til hr. Peter Skaarup, og som måske er det, som han har lidt svært ved at se – jeg ved ikke, om det er sådan, at han ikke vil forstå det, og det er også fair nok; jeg tror nu, det er, fordi han ikke vil acceptere det, men så siger jeg det igen – er, at regeringen ikke ændrer på reglerne for, hvem der kan få asyl i Danmark.
Magnus Heunicke (S), 2012-05-30:
Det er jo et område, som man sagtens kan bruge hele sit liv på at hade, men det har jeg ikke tænkt mig at gøre, for jeg synes, det er fornuftigt, glimrende og godt, at vi som et af de rige lande på kloden er med til at sikre stabilitet, er med til at give en hånd til dem, der ikke har så meget.
Mikkel Bjørn (DF), 2025-01-09:
Altså, når hr. Frederik Vad får så meget presse og medieopmærksomhed på den tredje erkendelse, og uha, hvor er det stort og sådan noget, skal man så ikke også drage nogle konsekvenser af den erkendelse og så støtte fornuftige beslutningsforslag, som ønsker at gøre op med de fænomener, som hr. Frederik Vad igen og igen problematiserer?
Søren Kolstrup (EL), 2001-05-02:
Men er det ikke korrekt husket af undertegnede, at det just var hr. Brian Mikkelsen, der faktisk pressede enormt stærkt på, for at regeringen skulle gribe ind i lærernes overenskomst og sige, at de skulle ikke have lov til at strejke, men de skulle bare sørge for at acceptere de arbejdsvilkår, som blev dem pålagt?
Jørn Jespersen (SF), 2002-05-16:
Den er ikke indgået i denne lovs forberedelse, selv om den er uhyre relevant, og på den baggrund vil jeg gerne spørge miljøministeren om nogle helt konkrete ting, som jeg håber at vi kan få svar på. Kender miljøministeren den rapport, som har ligget i Kommissionen siden januar 2002?
Uffe Elbæk (RV), 2012-05-31:
Hvad angår vilkårene for de privatejede skibe, er vi i dag ikke i en økonomisk situation, hvor det lader sig gøre at prioritere yderlige statslige midler til formålet, hvad enten der er tale om direkte tilskud eller særlige fradragsmuligheder knyttet til de private ejerskaber.
Frank Aaen (EL), 2000-09-07:
Til hr. Thor Pedersen vil jeg sige: Jeg er helt enig i, at politikerne har ansvaret for, at vi er kommet så vidt, at selv om vi tvinger rengøringsassistenterne til at arbejde så hårdt, at de bliver nedslidt på få år, så er der alligevel møgbeskidt på skoler og sygehuse.
Lotte Rod (RV), 2012-11-06:
Så fra Radikale Venstres side støtter vi det her lovforslag, og så glæder jeg mig i det hele taget rigtig meget til med det udviklingsprogram, vi sætter i gang, at være med til at diskutere, hvordan vi kan styrke børns udvikling og læring, og hvordan vi ved at styrke den pædagogiske praksis kan få vores børn til at blive endnu dygtigere til sprog.
Høgni Hoydal (T), 2011-03-29:
Det er fuldstændig rigtigt, som min ærede kollega fra Færøerne sagde, at dette ikke handler om at give Finanstilsynet skylden for noget, det handler simpelt hen om, at de færøske og grønlandske myndigheder skal tage ansvar for, at den økonomiske politik, der føres – vi taler specielt om Færøerne her – tilrettelægges sådan, at man ikke stimulerer finansmarkedernes vilde feberdans, og at man kan tilrettelægge en økonomisk og erhvervsmæssig politik, som ikke, kan man sige, forstærker finansmarkedernes uheldige udvikling, for baggrunden er jo, at det i Færøerne er sket fire gange på 50 år, at banker er gået ned, senest i fjor, hvor altså halvdelen af hele det finansielle marked i Færøerne gik ned.
Per Ørum Jørgensen (KF), 2006-05-03:
Jeg mener, at det havde været mere passende eventuelt at sætte et scenarie op, men ligefrem at hænge navngivne personer ud, som oven i købet ikke er dømt ved domstolene, i bemærkningerne til det her beslutningsforslag mener jeg principielt er forkert.
Kaare Dybvad Bek (S), 2024-10-25:
Ændringsforordningens formål er at skabe bedre rammer for at kunne reagere effektivt på de udfordringer, som medlemsstaterne i Schengensamarbejdet står over for i forhold til f.eks. sundhedskriser, instrumentalisering af migranter, ulovlig migration og grænseoverskridende kriminalitet.
Ole Birk Olesen (LA), 2014-04-03:
Til daglig synes jeg vi bruger meget tid på, også i Liberal Alliance, at fortælle om, hvad EU ikke duer til, og alle de fejl, EU laver, og det er jo, fordi EU har mange fejl og laver mange forkerte ting, men så skal man jo også huske at rose EU, når EU laver gode ting.
Hans Kristian Skibby (DD), 2024-12-10:
Men det ændrer jo ikke på, at ordføreren er fra et liberalt parti, i hvert fald hvis man kigger på Venstres partiprogram, og det er derfor, jeg undrer mig over, når nu man har travlt med at finde nye penge, også i det økonomiske råderum, til at bruge en masse penge uden for landets grænser, at vi så kan se, at det står i skærende kontrast til, at vi har nogle udfordringer med den stigende gennemsnitsalder i Danmark, som selvfølgelig også gør, at der kommer et pres på vores pensionsordninger.
Margot Torp (S), 2001-02-22:
Dette nye afstandskrav vil betyde flere nye gylletanke i en større afstand fra bedriften, end det hidtil har været almindeligt, og naturligvis bør det kun ske, når det kan gøres landskabeligt forsvarligt og altid med beplantning, så det kan indpasses så skånsomt som muligt i vores åbne land.
Flemming Kofod-Svendsen (KRF), 2000-03-17:
Men selve den tanke, at der er oprettet nogle fonde, og at de vil hjælpe nogle mennesker, som er ramt af en sygdom, hjælpe dem, så de kan blive behandlet, og koster behandlingen mere end de 10.000 kr., så skal der betales skat, det synes vi er en urimelig situation.
Sandy Brinck (S), 2003-03-18:
Socialdemokraterne vil altså gerne bidrage til en bedre efterforskning i de sager, men jeg vil også godt appellere til, at justitsministeren bruger lejligheden i dag til at tilkendegive, at ministeren kunne tage et initiativ til at undersøge praksis omkring sagerne i rufferi og få afdækket, om straffebestemmelsen overhovedet virker, og hvor mange sager vi har, og hvor problemet har været i forhold til at få folk dømt.
Anne Baastrup (SF), 2004-06-02:
omkring udlændingelovens § 9, eller vil hr. Peter Skaarup være med til konkret at gå ind og lave præcise lovændringer? Og så ved jeg godt, at hr. Peter Skaarup er så bange for den der store ladeport, der åbnes, misbrug osv., men min klare opfattelse af integrationsministerens svar på, hvordan det her ændringsforslag kunne fortolkes, er, at ministeren har sagt: Find fem fejl, således at det ikke bliver vedtaget.
Carsten Bach (LA), 2025-02-26:
Igen i forlængelse af det: Vil ministeren for samfundssikkerhed og beredskab så være indstillet på at stille ressourcer fra sit ministerium til rådighed for Justitsministeriet, hvis det på nogen måde kan afhjælpe den flaskehals, som der så tilsyneladende er i Justitsministeriet, og som ministeren for samfundssikkerhed og beredskab jo så desværre ikke har nogen råderet over og derfor reelt set ikke kan gøre noget ved i forhold til en problemløsning for telesektoren den her sammenhæng?
Karen Hækkerup (S), 2010-01-28:
Man kan jo ikke sidde det overhørig, når der kommer det ene brev efter det andet ind til os, hvori folk, der arbejder med det her og har fingrene nede i det, siger: Lyt nu efter, I skader vores arbejde, det kommer til at blive endnu mere råt ude på gaderne, for når vi ikke kan levere den indsats over for de indsatte, kommer vi ikke til at kunne opnå samme påvirkning af dem, som vi ellers ville kunne.
Inge Dahl-Sørensen (V), 1999-12-10:
Men et forbud har en signalværdi, og det vil i en række tilfælde også være muligt at komme optøjer i forkøbet, hvis man alligevel bærer masker, og uden masker kan man konstatere identiteten af de kriminelle, modsat af hvad man kunne under de seneste optøjer på Nørrebro, hvor politiet jo stadig kæmper for at få udleveret fotografier af gerningsmændene med masker.
Johanne Schmidt-Nielsen (EL), 2010-06-16:
Andelen af unge, der gennemfører handelsskolen, erhvervsskolen og gymnasiet, er faldet, og alligevel er man altså villig til at forringe mulighederne for, at man som voksen kan videreuddanne sig. Oven i hatten kommer der så en nedskæring på ydelsesniveauet på 20 pct.
Lisbeth Bech Poulsen (SF), 2019-02-05:
Hvad der skal være forbrugerejet, og hvad der skal være statsligt ejet, og hvordan vi sikrer vores fremtidige infrastruktur, både mod nogle, der alene er der for profithensyn, men lige så meget i forbindelse med den diskussion, der f.eks. er i forbindelse med Huawei i Danmark.